**Գրեգորի Փոլ Ջորդան** (անգլ.՝ Gregory Paul Jordan, 1858, Կալկաթա, Բրիտանական Հնդկաստան, Բրիտանական կայսրություն - դեկտեմբերի 4, 1921(1921-12-04), Լոնդոն, Մեծ Բրիտանիայի և Իռլանդիայի միացյալ թագավորություն), ծագումով հայ բրիտանա-հնդկական բժիշկ և մանկավարժ։ Նա ծառայել է տարբեր բժշկական պաշտոններում գաղութային Բրիտանական Հոնկոնգում և աշխատել է տարածքի տարբեր բժշկական և կրթական հաստատություններում։

Կենսագրություն
--------------

### Վաղ կյանք և կրթություն

Գրեգորի Փոլ Ջորդանը ծնվել է Կալկաթայում, բրիտանա-հնդկական հայազգի պետական-հասարակական գործիչ, մեծահարուստ Փոլ Չաթերի զարմիկի ընտանիքում:32։

Ջորդանը 1880 թվականին ավարտել է Էդինբուրգի համալսարանը՝ ստանալով բժշկության բակալավրի, վիրաբուժության մագիստրոսի կոչում։ Այնուհետև նա սովորել է Վիեննայում և Փարիզում և 1884 թվականին ստացել է Վիրաբույժների թագավորական քոլեջի (MRCS) անդամի դիպլոմ։

### Գաղութային կարիերա

Դիպլոմը ստանալուց հետո Ջորդանը մեկնել է Բրիտանական Հոնկոնգ և ընդգրկվել *WS Adams* ընկերություն, որը հետագայում դարձել է *Anderson & Partners*:32։ Մոտավորապես այդ ժամանակահատվածում նա դարձել է Հոնկոնգի գաղութային վիրաբույժ։

Երբ գաղութային վիրաբույժի պաշտոնը լուծարվել է, Ջորդանը Ադամսին փոխարինել է նավահանգստի առողջապահական սպայի պաշտոնում, ի լրումն սեփական բժշկական պրակտիկայի:32։ Նավահանգստի առողջապահական սպայի պաշտոնում նա մնացել է մինչև մահ։ 1887 թվականին նա օգնել է հիմնել Ալիսի հիշատակային հիվանդանոցը և այնտեղ ծառայել է որպես խորհրդատու վիրաբույժ:32։ Քանի որ նա եկամուտ էր ստանում իր անձնական պրակտիկայից, Ալիսի հիշատակային հիվանդանոցում բուժվող չինացի հիվանդները անվճար բուժում էին ստանում Ջորդանից և նրա գործընկեր բժիշկներից։

Առաջին համաշխարհային պատերազմի ժամանակ նա դարձել է ոստիկանության վիրաբույժ-տեսուչ։

Պատրիկ Մենսոնի և Ջեյմս Քենթլիի հետ Ջորդանն օգնել է հիմնադրել Հոնկոնգի բժշկական քոլեջը։ Նա ծառայել է քոլեջի տարբեր ֆակուլտետային պաշտոններում, իսկ 1915 թվականին նշանակվել է արևադարձային բժշկության պրոֆեսոր քոլեջի իրավահաջորդում՝ Հոնկոնգի համալսարանում:32։

1913 թվականից նա աշխատել է որպես Հոնկոնգի համալսարանի պրոռեկտորի տեղակալ, իսկ 1918 թվականից՝ նաև որպես պրոռեկտորի պաշտոնակատար:32։ 1921 թվականի հունվարին Ուիլյամ Բրունյաթը ժամանել է՝ Ջորդանին այդ պաշտոնից ազատելու համար:63։

Կյանքի վերջին տարիներին Գրեգորի Փոլ Ջորդանին շնորհվել է իրավագիտության դոկտորի աստիճան։

Անձնական կյանք
--------------

Ջորդանը մահացել է 1921 թվականի դեկտեմբերի 4-ին Լոնդոնում։ Նա ամուսնացած էր:63։ Եղել է մասոնական կազմակերպության անդամ:32։

Ժառանգություն
-------------

Ջորդանի անունով է կոչվում Կոուլունի Ջորդան մայրուղին:32։ Ջորդանի մահից հետո նրա հորեղբայր Փոլ Չաթերը նրա անունով գրադարան է հիմնել Հոնկոնգի համալսարանի Ուսանողների միության շրջանակներում, որը բացվել է հաջորդ տարվա սեպտեմբերին նրա այրու կողմից:63

Ծանոթագրություններ
------------------

1. 1 2 3 4 5 6 7 8  Evans Dafydd Emrys (1987)։ *Constancy of Purpose: An Account of the Foundation and History of the Hong Kong College of Medicine and the Faculty of Medicine of The University of Hong Kong, 1887-1987* (անգլերեն)։ Hong Kong University Press։ ISBN 978-962-209-194-8։ Վերցված է 6 November 2020
2. 1 2 3 4 5 6 7  «Dr. Gregory Paul Jordan»։ *The British Medical Journal* **2** (3182): 1097։ 1921։ ISSN 0007-1447։ JSTOR 20429499։ Վերցված է 6 November 2020
3. ↑  Ching Frank (2018)։ *130 Years of Medicine in Hong Kong: From the College of Medicine for Chinese to the Li Ka Shing Faculty of Medicine* (անգլերեն)։ Springer։ էջ 22։ ISBN 978-981-10-6316-9։ Վերցված է 6 November 2020
4. 1 2 3  Mellor Bernard (1981)։ *The University of Hong Kong: An Informal History (2 vols)* (անգլերեն)։ Hong Kong University Press։ ISBN 978-962-209-023-1։ Վերցված է 6 November 2020